Qishloq xoʻjaligining mashinasozlik korxonalarini boshqarishni yanada takomillashtirish va moliyaviy sogʻlomlashtirish chora-tadbirlari toʻgʻrisida
(resolution, 2017-07-10)

Qishloq xoʻjaligining mashinasozlik korxonalari faoliyatini boshqarishni yanada takomillashtirish, ularning samaradorligi va rentabelligini oshirish, sohada ishlab chiqarishni modernizatsiya qilish, texnik va texnologik qayta jihozlash, agrosanoat kompleksi uchun zamonaviy, unumdorligi yuqori, ichki va tashqi bozorlarda raqobatbardosh texnika va uskunalar ishlab chiqarishni tashkil etishga qaratilgan yagona texnika siyosatini amalga oshirish maqsadida: 1. Oʻzbekiston Respublikasi Iqtisodiyot vazirligi, Moliya vazirligi, Qishloq va suv xoʻjaligi vazirligi, Xususiylashtirish, monopoliyadan chiqarish va raqobatni rivojlantirish davlat qoʻmitasi, shuningdek, respublika qishloq xoʻjaligining mashinasozlik korxonalari aksiyadorlarining aksiyadorlik jamiyati shaklidagi agrosanoat mashinasozligi xolding kompaniyasini (“Oʻzagrosanoatmashxolding” xolding kompaniyasi) tashkil etish toʻgʻrisidagi takliflari qabul qilinsin. 4. Belgilansinki, “Oʻzagrosanoatmashxolding” xolding kompaniyasining boshlangʻich nizom jamgʻarmasi kompaniyaga mustaqil baholash tashkiloti tomonidan belgilangan qiymatda beriladigan davlat aksiya paketlari va ulushlari hisobidan 3-ilovaga muvofiq shakllantiriladi. 5. Oʻzbekiston Respublikasi Iqtisodiyot vazirligi, Moliya vazirligi, Qishloq va suv xoʻjaligi vazirligi, Xususiylashtirish, monopoliyadan chiqarish va raqobatni rivojlantirish davlat qoʻmitasining: traktorlar, tirkama va paxta terish mashinalari ishlab chiqarishni yangi tashkil etiladigan “Toshkent qishloq xoʻjaligi texnikasi zavodi” ochiq aksiyadorlik jamiyatida jamlash va “Toshkent traktor zavodi” ochiq aksiyadorlik jamiyatini qonunchilikda belgilangan tartibda tugatish; “Agregat zavodi” ochiq aksiyadorlik jamiyatida ishlab chiqariladigan mahsulot turlarini “Chirchiqqishloqmash” ochiq aksiyadorlik jamiyatining ishlab chiqarish maydonlariga bosqichma-bosqich koʻchirish va ular negizida osma va tirkamali qishloq xoʻjaligi texnikasining zamonaviy turlarini ishlab chiqarishni oʻzlashtirish boʻyicha “Chirchiq qishloq xoʻjaligi texnikasi zavodi” ochiq aksiyadorlik jamiyatini tashkil etish, “Chirchiqqishloqmash” ochiq aksiyadorlik jamiyatini qonunchilikda belgilangan tartibda tugatish; yangi ishlab chiqarish korxonalarini 4-ilovaga muvofiq joylashtirish uchun “Toshkent traktor zavodi” va “Chirchiqqishloqmash” ochiq aksiyadorlik jamiyatlarining boʻshaydigan ishlab chiqarish bino va inshootlari hamda yer uchastkalarini “Oʻzagrotexmash” aksiyadorlik jamiyatiga keyinchalik “Oʻzagrotexmash” AJning nizom kapitalidagi davlat aksiya paketini “Oʻzagrotexsanoatxolding” AJning nizom kapitaliga davlat ulushi hisobidan nominal bahoda belgilangan tartibda oʻtkazish; “Agregat zavodi” ochiq aksiyadorlik jamiyatida qishloq xoʻjaligi texnikasi uchun komponentlar va ehtiyot qismlar ishlab chiqarilishini saqlab qolish, bunda aksiyadorlik jamiyatining ustav jamgʻarmasida davlat ulushini “Agregat zavodi” ochiq aksiyadorlik jamiyatining budjet va davlat maqsadli fondlari oldidagi qarzdorligini, hisoblangan penya va jarimalari bilan birga kapitallashtirish evaziga koʻpaytirish toʻgʻrisidagi takliflari maʼqullansin. 6. Oʻzbekiston Respublikasi Xususiylashtirish, monopoliyadan chiqarish va raqobatni rivojlantirish davlat qoʻmitasi, Moliya vazirligi Davlat soliq qoʻmitasi bilan birgalikda uch oy muddatda “Toshkent qishloq xoʻjaligi texnikasi zavodi” ochiq aksiyadorlik jamiyati va “Chirchiq qishloq xoʻjaligi texnikasi zavodi” ochiq aksiyadorlik jamiyatining nizom jamgʻarmalarini shakllantirishni belgilangan tartibda taʼminlasin. Belgilansinki, “Toshkent qishloq xoʻjaligi texnikasi zavodi” va “Chirchiq qishloq xoʻjaligi texnikasi zavodi” ochiq aksiyadorlik jamiyatlarining boshlangʻich nizom jamgʻarmalari tugatilayotgan “Toshkent traktor zavodi” va “Chirchiqqishloqmash” ochiq aksiyadorlik jamiyatlarining budjet va davlat maqsadli fondlari oldidagi qarzdorligini, jumladan, qarzdorlikni soʻndirish paytigacha hisoblangan penya va jarimalarni qoʻshgan holda undirish hisobidan mulk komplekslarining bir qismi sifatidagi davlat ulushi evaziga shakllantiriladi. 7. “Oʻzagrotexmash” AJ” 2019-yilning 1-yanvarigacha “Toshkent traktor zavodi” va “Chirchiqqishloqmash” ochiq aksiyadorlik jamiyatlarini tugatish jarayoni nihoyasiga yetgach, jamiyatga beriladigan yer uchastkalari va mulk boʻyicha yer soligʻi va mulk soligʻidan ozod etilsin. Belgilab qoʻyilsinki, “Oʻzagrotexmash” AJga berilgan yer uchastkalari va mulk negizida tashkil etiladigan yangi korxonalar yer va mulk soligʻini oʻrnatilgan tartibda toʻlaydi. 8. Oʻzbekiston Respublikasi Iqtisodiyot vazirligi, Moliya vazirligi Toshkent shahar hokimligi bilan birgalikda 2014-2015-yillarda Oʻzbekiston Respublikasining investitsiya dasturida koʻp qavatli uylar, ijtimoiy soha muassasalari va boshqa obyektlarga xizmat koʻrsatish uchun Toshkent shahrining Mirzo Ulugʻbek tumanida (TTZ-1, TTZ-2, TTZ-4 va Yugnakiy dahalarida) energiya tejaydigan zamonaviy uskunalar bilan jihozlangan mahalliy qozonxonalarni qurish va ularni 2015-yilning birinchi choragidan kechiktirmay ishga tushirishni koʻzda tutsin. Mahalliy budjet mablagʻlari, shuningdek, qonunchilikda taqiqlanmagan boshqa manbalar Toshkent shahri Mirzo Ulugʻbek tumanida mahalliy qozonxonalar qurishni moliyalashtirish manbalari etib belgilansin. 9. Toshkent shahar hokimligi Mirzo Ulugʻbek tumanidagi mahalliy qozonxonalar foydalanishga topshirilgach, uch oy muddatda Mirzo Ulugʻbek tumani, Buyuk Ipak yoʻli koʻchasi, 434-uyda joylashgan bino va inshootlarni belgilangan tartibda buzish, qozonxona uskunalarini qayta montaj qilishni taʼminlasin. 10. “Oʻzagrosanoatmashxolding” xolding kompaniyasini tashkil etish va uning faoliyati bilan bogʻliq tashkiliy masalalarni hal etish boʻyicha Ishchi komissiyasi 5-ilovaga muvofiq tarkibda tuzilsin. Ishchi komissiya (U.U. Rozuqulov) qonunchilikda belgilangan tartibda: ikki oy muddatda “Oʻzagrosanoatmashxolding” xolding kompaniyasi shakllantirilishini tashkil etish, kompaniya taʼsis hujjatlarini tayyorlash va uni davlat roʻyxatidan oʻtkazish, uning nizomini tasdiqlash, ijro apparatini yuqori malakali kadrlar bilan toʻldirilishini; “Toshkent traktor zavodi” va “Chirchiqqishloqmash” ochiq aksiyadorlik jamiyatini tugatish jarayonini tashkil etishni taʼminlasin; “Oʻzagrosanoatmashxolding” xolding kompaniyasi ijro apparatini Toshkent shahar, Buyuk Ipak yoʻli koʻchasidagi 434-uyda (1-maʼmuriy-maishiy korpusda) joylashtirsin. 11. Oʻzbekiston Respublikasi Vazirlar Mahkamasi ikki oy muddatda quyidagilarni koʻzda tutadigan 2014 — 2016-yillarda respublikada qishloq xoʻjaligi texnikasiga servis xizmatlarini koʻrsatish tizimining faoliyat koʻrsatishini yanada takomillashtirish dasturini ishlab chiqsin va tasdiqlasin: qishloq xoʻjaligi texnikasiga servis xizmatlarini koʻrsatishning zamonaviy uslublari va texnologiyalarini joriy etish; mamlakatimiz mashinasozlik korxonalarida respublikada foydalanilayotgan qishloq xoʻjaligi texnikasiga servis xizmatlarini koʻrsatish uchun ehtiyot qismlar ishlab chiqarishni mahalliylashtirish, shuningdek, qishloq xoʻjaligi texnikasiga servis xizmatlarini koʻrsatishda kontrafakt va sifati boʻyicha zamonaviy talablarga javob bermaydigan ehtiyot qismlardan foydalanishga yoʻl qoʻymaslik chora-tadbirlarini amalga oshirish; qishloq xoʻjaligi texnikasidan foydalanish va ularga servis xizmatlarini koʻrsatish uchun, jumladan, ixtisoslashtirilgan oliy taʼlim muassasalari va kasb-hunar kollejlarining respublika mashina-traktor parklari bilan oʻzaro yaqin hamkorligini kuchaytirish, shuningdek, mexanizatorlar mehnatini ragʻbatlantirish boʻyicha chora-tadbirlarni amalga oshirish hisobidan kadrlar tayyorlash tizimini tubdan yaxshilash. 12. Qishloq xoʻjaligi texnikasidan foydalanish, taʼmirlash va unga servis xizmatlarini koʻrsatish boʻyicha mexanik-haydovchilar va mexaniklarni tayyorlash uchun masʼul asosiy kasb-hunar kollejlari roʻyxati 6-ilovaga muvofiq tasdiqlansin. Oʻzbekiston Respublikasi Iqtisodiyot vazirligi, Moliya vazirligi Oʻrta maxsus, kasb-hunar taʼlimi markazi bilan hamkorlikda ikki oy muddatda 6-ilovada koʻrsatilgan kasb-hunar kollejlarini zarur uskunalar, materiallar, oʻquv va koʻrgazmali qoʻllanmalar, shuningdek, qishloq xoʻjaligi texnikasi namunalari bilan taʼminlash dasturini ishlab chiqsin va Vazirlar Mahkamasiga belgilangan tartibda tasdiqlash uchun taqdim etsin. 13. Oʻzbekiston Respublikasi Xususiylashtirish, monopoliyadan chiqarish va raqobatni rivojlantirish davlat qoʻmitasi, Iqtisodiyot vazirligi, Moliya vazirligi Adliya vazirligi va “Oʻzagrosanoatmashxolding” xolding kompaniyasi bilan birgalikda qonun hujjatlariga mazkur qarordan kelib chiqadigan oʻzgartish va qoʻshimchalar kiritish toʻgʻrisidagi takliflarni belgilangan tartibda Vazirlar Mahkamasiga kiritsin. 14. Ushbu qarorning ijrosini nazorat qilish Oʻzbekiston Respublikasi Bosh vaziri Sh. M. Mirziyoyev zimmasiga yuklansin. T/r Hududlar, viloyatlar Kollejlar nomi Manzil 1. Qoraqalpogʻiston Respublikasi Xoʻjayli agrosanoat kasb-hunar kolleji Xoʻjayli tumani, “Nayman” QFY Kegeyli agrosanoat kasb-hunar kolleji Kegeyli tumani, Xalqobod shaharchasi Beruniy qishloq va suv xoʻjaligi kasb-hunar kolleji Beruniy tumani, Quruvchilar koʻchasi, 1-uy 2. Andijon viloyati Asaka qishloq xoʻjaligi kasb-hunar kolleji Asaka shahri, Fargʻona koʻchasi, 93-uy Oltinkoʻl agroiqtisodiyot kasb-hunar kolleji Oltinkoʻl tumani, “Ijtimoiyat” QFY 3. Buxoro viloyati Vobkent qishloq xoʻjaligi kasb-hunar kolleji Vobkent shahri, A. Donish koʻchasi, 1-uy Shofirkon qishloq xoʻjaligi kasb-hunar kolleji Shofirkon tumani, “S. Joʻra” QFY, Talipoya koʻchasi, 100-uy 4. Jizzax viloyati Jizzax qishloq xoʻjaligi iqtisodiyot kasb-hunar kolleji Jizzax tumani, “Rovot” QFY Doʻstlik qishloq xoʻjaligi kasb-hunar kolleji Doʻstlik shahri, Arnasoy koʻchasi, 1-uy 5. Qashqadaryo viloyati Qarshi agrobiznes va tadbirkorlik kasb-hunar kolleji Qarshi shahri, Xonobod yoʻli koʻchasi, 19-uy Shahrisabz agroiqtisodiyot kasb-hunar kolleji Shahrisabz shahri, B. Taragʻay koʻchasi, 28-uy Kasbi qishloq xoʻjaligi kasb-hunar kolleji Kasbi tumani, Kasbi shaharchasi 6. Navoiy viloyati Konimex qishloq xoʻjaligi kasb-hunar kolleji Konimex tumani, Ajiniyoz koʻchasi, 58-uy Xatirchi qishloq xoʻjaligi kasb-hunar kolleji Xatirchi tumani, K. Raxmatov shaharchasi 7. Namangan viloyati Mingbuloq agrosanoat kasb-hunar kolleji Mingbuloq tumani, Gulbogʻ shaharchasi Bogʻiston qishloq xoʻjaligi va bogʻdorchilik kasb-hunar kolleji Chortoq tumani, Bogʻiston shaharchasi, Samarqand koʻchasi, 8-uy 8. Samarqand viloyati Goʻzalkent qishloq xoʻjaligi kasb-hunar kolleji Pastdargʻom tumani, Chimboyobod shaharchasi Narpay qishloq xoʻjaligi kasb-hunar kolleji Narpay tumani, Mirbozor shaharchasi Oqdaryo agrosanoat va servis kasb-hunar kolleji Oqdaryo tumani, “Oytamgʻali” shaharchasi 9. Sirdaryo viloyati Guliston qishloq xoʻjaligi kasb-hunar kolleji Sayxunobod tumani, “Guliston” qishlogʻi Gulbahor qishloq xoʻjaligi kasb-hunar kolleji Xovos tumani, “Gulbahor” shaharchasi, Mustaqillik koʻchasi, 28-uy 10. Surxondaryo viloyati Denov agrosanoat kasb-hunar kolleji Denov tumani, “Xolchayan” qishlogʻi Sherobod qishloq xoʻjaligi kasb-hunar kolleji Sherobod tumani, “Rabatak” QFY 11. Toshkent viloyati Qibray qishloq xoʻjaligi kasb-hunar kolleji Qibray tumani, “Geofizika” shaharchasi Oʻrtachirchiq agrosanoat va transport kasb-hunar kolleji Oʻrtachirchiq tumani, “Yoʻlqalʼa” QFY 12. Fargʻona viloyati Toshloq agrosanoat kasb-hunar kolleji Toshloq tumani, “Varzak” shaharchasi Uchkoʻprik agrosanoat kasb-hunar kolleji Uchkoʻprik tumani, “Paloxon” shaharchasi 13. Xorazm viloyati Xonqa qishloq xoʻjaligi kasb-hunar kolleji Xonqa tumani, “Katta jermiz” shaharchasi Doʻstlik qishloq xoʻjaligi kasb-hunar kolleji Shovot tumani, “Ijtimoiyat” shaharchasi